ഇറ്റുനു ഹോട്ടോനു

ഒരു നൈജീരിയൻ നാവിക ഉദ്യോഗസ്ഥയും   വാസ്തുശില്പിയുമാണ് റിയർ അഡ്മിറൽ ഇറ്റുനു ഹോടോനു (ജനനം: 18 ജനുവരി 1959) ആദ്യത്തെ വനിതാ ഓഫീസർമാരിൽ ഒരാളും നൈജീരിയൻ നേവിയിലെ ആദ്യത്തെ ആർക്കിടെക്റ്റുകളിൽ ഒരാളും ആയ അവർ സ്റ്റാഫ് കോളേജ് ഇൻസ്ട്രക്ടറായും വിദേശത്തും ലൈബീരിയയിലും സേവനമനുഷ്ഠിച്ചിട്ടുണ്ട്. 2012 ഡിസംബറിൽ ആഫ്രിക്കയിലെ ആദ്യത്തെ വനിതാ അഡ്മിറൽ ആയി.

 കരിയർ 
1959 ജനുവരി 18 നാണ് ഇറ്റുനു ഹോടോനു ജനിച്ചത് (ഇറ്റുനു ടോമോറിയായി). 13 വയസ്സായപ്പോൾ അവർ ഒരു വാസ്തുശില്പിയാകാൻ തീരുമാനിച്ചു.ഹോടോനു നൈജീരിയ സർവകലാശാലയിൽ വാസ്തുവിദ്യ പഠിച്ചു. അവിടെ പലപ്പോഴും അവരുടെ ക്ലാസുകളിലെ ഏക വനിതയായിരുന്നു. ബിരുദം നേടിയ ശേഷം അവരുടെ പ്രൊഫഷണൽ പരീക്ഷകൾ എടുക്കുമ്പോൾ അവർ ഒരു ആർക്കിടെക്ട് ഓഫീസിൽ രണ്ടുവർഷം ജോലി ചെയ്തു.

നൈജീരിയൻ ആർമിയുടെ എഞ്ചിനീയറിംഗ് കോർപ്സിൽ ചേരാൻ ഹോടോനു അപേക്ഷിച്ചെങ്കിലും ആ രംഗത്ത് സ്ത്രീകൾക്ക് സ്ഥാനങ്ങളില്ലെന്ന് അറിയിച്ചു. ലിംഗ നിയന്ത്രണങ്ങളില്ലാത്ത നാവികസേനയ്ക്ക് അവർ അപേക്ഷ നൽകി. 1985-ൽ അബുജയിലെ നാഷണൽ ഡിഫൻസ് അക്കാദമിയിൽ ഓഫീസർ സ്ഥാനാർത്ഥിയായി സ്വീകരിച്ചു. അക്കാദമിയിൽ ചേർന്ന ആദ്യ വനിതയായിരുന്നു അവർ. 73 ക്ലാസിൽ മികച്ച ഓവറോൾ വിദ്യാർത്ഥിനിയായി. കമാൻഡർ-ഇൻ-ചീഫ് സമ്മാനവും മികച്ച ഗവേഷണ പ്രോജക്റ്റിനുള്ള കമാൻഡന്റ് സമ്മാനവും അവർ നേടി. നൈജീരിയൻ നാവികസേനയിൽ ചേർന്ന ആദ്യത്തെ ആർക്കിടെക്റ്റുകളിൽ ഒരാളായി ഹോട്ടൊനു മാറി.

ജാജിയിലെ ആംഡ് ഫോഴ്‌സ് കമാൻഡിലും സ്റ്റാഫ് കോളേജിലും ഇൻസ്ട്രക്ടറായി സേവനമനുഷ്ഠിച്ച ആദ്യത്തെ വനിതാ ഉദ്യോഗസ്ഥയായിരുന്നു ഹോടോനു. 2012-ൽ അവർ ലൈബീരിയയിൽ ആ രാജ്യത്തെ സായുധ സേനയിലെ സ്ത്രീകളെ ഉപദേശിക്കാൻ സമയം ചെലവഴിച്ചു. 2012 ഡിസംബറിൽ റിയർ അഡ്മിറൽ റാങ്കിലേക്ക് സ്ഥാനക്കയറ്റം ലഭിച്ച അവർ ആഫ്രിക്കയിലെ ആദ്യത്തെ വനിതാ അഡ്മിറൽ ആയി.

 വ്യക്തിഗത ജീവിതം 
വാസ്തുശില്പിയായ അബയോമി ഹോട്ടോനുവിനെ ഹോടോനു വിവാഹം കഴിച്ചു. അവർക്ക് മൂന്ന് മക്കളുണ്ട്.

 അവലംബം

വർഗ്ഗം:1959-ൽ ജനിച്ചവർ
വർഗ്ഗം:നൈജീരിയൻ വനിതാ ആർക്കിടെക്റ്റുകൾ